recursal/SuperWikiNEXT-32B huggingface dataset:
"INSON VA QONUN" - Oʻzbekiston Respublikasining huquqiy, ijtimoiy-ommabop gazetasi. Muassisi — Oʻzbekiston Respublikasi Adliya vazirligi. 1996-yil yanvardan oyiga bir marta Toshkentda nashr etilgan. 1998-yil yanvardan mustaqil haftalik nashrga aylantirilgan. Asosiy vazifasi — jami-yatda huquqiy ong va huquq madaniya-tini shakllantirish, aholini Oʻzbekiston va jahon qonunchiligidagi oʻzgarishlar bilan tanishtirib borish, ularni tushuntirish va sharhlash, jinoyatchilik va qonunbuzarlik ildizlarini ochish va bu ishga jamoatchilik eʼtiborini qaratishdan iborat. Asosiy ruknlari: "Qonunlarni sharhlaymiz", "Huquqshunos minbari", "Sud zalidan", "Qonun va ijro", "Huquqingizni bilasizmi?", "Jinoyatchilik — illat", "Qonun barchaga barobar", "Kuch — adolatda". Adadi 6,5 ming nusxa (2002).

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Boris Vasilyevich Brovsin** (1903. 20.9, SanktPeterburg — 1987.15.1, Toshkent) — rus kompozitori. Oʻzbekistonda xizmat koʻrsatgan sanʼat arbobi (1973). Leningrad konservatoriyasini tugatgan (1932). 1939-yildan Oʻzbekiston radiosi simfonik orkestrining bosh dirijyori. Asosan cholgʻu va musiqali teatr uchun asarlar yaratgan. Simfonik orkestr uchun "Fargʻona syuitasi" (Yu. Rajabiy bilan hamkorlikda), "R. Zorge xotirasiga" simfonik poema, simfoniya, skripka va orkestr uchun konsertlar muallifi. U oʻzbek musiqa merosi va bastakorlar ijodiga xos ohanglariga tayanib, "Tohir va Zuhra" (T. Jalilov bilan, 1951, 3tahriri 1968), "Dahshatli kunlarda" (1984) operalari va "Semurgʻ" baletini yaratgan.

Manbalar
--------

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Boridlar** — borning metallar bilan birikmasi. B. metall temperaturasi koʻtarilishi bilan elektr qarshiligi ortishi, elektr va issiqni yaxshi oʻtkazishi, metallga oʻxshab yaltirashi va metallmas (yarimoʻtkazgichlik xossasi) moddalarga xos fizik xossalari bilan boshqa birikmalardan farq qiladi. Titan, sirkoniy, gafniy, vanadiy, niobiy, tantal, xrom, molibden, volfram kabi yuqori trada eriydigan metallarning hamda kalsiy, stronsiy, bariy kabi ishqoriy metallarning B. i maʼlum. Rux, kadmiy, oltin, kumush, simob, galiy, indiy, talliy, qoʻrgʻoshin, qalayi B. hosil qilmaydi. B. bir necha usulda olinadi. Kimyoviy barqarorligi, asosan, B. panjaralaridagi borbor bogʻlanish kuchlari bilan belgilanadi. Geksaboridlar (MeV6) va dodekaboridlar (MeV,2) kimyoviy jihatdan eng barqaror B. hisoblanadi. Koʻpgina B. kislotaga chidamli, mas, TaV2 ga hatto qaynaydigan zar suvi ham taʼsir qilmaydi. B. oʻta qattiq (mikroqattiqligi 20—30 Gn/m2), uzilishga mustahkamligi (380 Mn/m2), olovbardoshligi yuqori. B. radioelektronika, yadro texnikasi, metallurgiya, mashinasozlik va asbobsozlikda ishlatiladi. Ulardan reaktiv dvigatel detallari, gaz turbina parraklari yasaladi.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Boris Ruvimovich Gelfand** (1942-yil 11-may, Toshkent, Oʻzbekiston SSR — 2017-yil 18-aprel, Moskva, Rossiya Federatsiyasi) — sovet va rus reanimatologi, N.I.Pirogov nomidagi Rossiya Davlat tibbiyot universiteti anesteziologiya va reanimasiya kafedrasi mudiri, Rossiya Tibbiyot fanlari akademiyasining akademigi (2011-yil). Rossiya Fanlar akademiyasining akademigi (2013-yil). RSFSR Davlat mukofoti laureati (1990-yil).

Biografiyasi
------------

U 1965-yilda I.M.Sechenov nomidagi Birinchi Moskva tibbiyot institutini tamomlaydi.

Boris Gelfand 1970-yilda nomzodlik dissertasiyasini, 1986-yilda esa "Septik shok" mavzusida doktorlik dissertasiyasini himoya qiladi, bu uzoq vaqt davomida ko‘plab mutaxassisliklar shifokorlari uchun jarrohlik sepsis diagnostikasi va davolash bo‘yicha fundamental ishlardan biri edi.

U N.I.Pirogov nomidagi Rossiya davlat tibbiyot universitetining anesteziologiya va reanimasiya kafedrasi mudiri hamda I.M.Sechenov nomidagi Moskva tibbiyot akademiyasining anesteziologiya va reanimasiya kafedrasida o‘rindosh sifatida professor bo‘lib ishlagan.

Boris Gelfand 2005-yilda Rossiya tibbiyot fanlari akademiyasining muxbir a’zosi, 2011-yilda Rossiya tibbiyot fanlari akademiyasining akademigi etib tayinlanadi. 2013-yilda esa u Rossiya tibbiyot fanlari akademiyasi(RTFA) va Rossiya xalq xo'jaligi va davlat boshqaruvi akademiyasi (RXXDBA) Rossiya Fanlar akademiyasi (RFA)ga qo‘shilishi doirasidagi qayta tashkil etish natijasida u Rossiya Fanlar akademiyasining akademigi bo‘ladi.

Ilmiy faoliyati
---------------

Boris Gelfand anesteziolog va intensiv davolash bo‘yicha mutaxassis.

U sepsis va septik shok masalalarini o‘rganishda katta hissa qo‘shgan, anesteziologiya va reanimatologiya yo‘nalishlarini rivojlantirishda kashshof, ilmiy maktab asoschisi sanaladi.

Uning 720 dan ortiq ilmiy nashrlari, shu jumladan 36 ta monografiya muallifi. Professor rahbarligida 18 ta doktorlik va 65 ta nomzodlik dissertasiyalari himoya qilinadi.

Rossiya jarrohlik infeksiyalari bo‘yicha mutaxassislar assosiasiyasi vise-prezidenti, Rossiya Federasiyasi anesteziologlar va reanimatologlar federasiyasi boshqaruvi prezidiumi a’zosi, Butunrossiya jarrohlar jamiyati boshqaruvi a’zosi.

Mukofot va unvonlar
-------------------

* RSFSR Davlat mukofoti (1990-yil)
* Jarrohlikdagi yiringli-septik kasalliklar va asoratlarni tashxislash va davolashning yangi texnologiyalarini ishlab chiqish va klinik amaliyotga joriy etgani uchun — Rossiya Federasiyasi Hukumatining fan va texnika sohasidagi mukofoti (2002-yil)
* Moskvada olgan tibbiyot sohasi bo‘yicha mukofot (2007-yil)
* Akademik V.I.Burakovskiy nomidagi mukofot (2009-yil)
* Rossiya Federasiyasida xizmat ko‘rsatgan shifokor (1998-yil)

Manbalar
--------

1. ↑  *Гельфанд Борис Рувимович (ИС АРАН). isaran.ru*.
2. ↑  *Некролог Борис Романович Гельфанд (11.05.1942 — 18.04.2017). spbsepsis.ru*.

Havolalar
---------

* Gelfand Boris Ruvimovich Rossiya Fanlar akademiyasining rasmiy veb-saytida
**Viborg** (fin: *Viipuri*, shvedcha: *Viborg*, nemischa:) — RF Leningrad viloyatidagi shahar. Fin qoʻltigʻi sohilidagi orol va yarim orollarda joylashgan. Saymen kanali yaqinidagi muhim dengiz porti, temir yoʻl tuguni. Aholisi 81 ming kishi (1999). 1293 yilda Viborgda shvedlar qalʼa kurgan, keyinchalik shu qalʼa atrofida shahar vujudga kelgan. 1721 y. Nishtadt sulh shartnomasiga muvofiq Viborgni Rossiya egallagan. 1918—40 yillarda Finlandiya (Viipuri deb atalgan) tarkibida. 1940 y. yana Rossiyaga qoʻshib olingan. Viborg atrofi dengiz boʻyi iklim kurorta. Viborgda elektr asboblari, baliq ovlash sanoati uskunalari, qurilish materiallari ishlab chiqariladi, oziq-ovqat va yengil sanoat korxonalari hamda tibbiy bilim yurti, oʻlkashunoslik muzeyi va b. muzeylar bor.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Vyacheslav Borisovich Apasov** (1959-yil 14-noyabr, Novosibirsk SSSR) — sovet va rus futbolchisi, futzal sport turida ham faoliyat olib borgan, faoliyati davomida himoyachi va hujumchi pozitsiyasida toʻp surgan.

Futbolchilik faoliyati
----------------------

Apasov Novorsibirsk futboli tarbiyalanuvchsi hisoblanadi. Faoliyati davomida asosan Barnaul jamoalarida toʻp surgan. Professional faoliyatini 1978-yilda „Avangard Barnaul" jamoasida boshlagan. „Avangard Barnaul" jamoasi havaskor klub boʻlib, asosan RSFSR chempionatida ishtirok etgan. 1980-yilda SSSR Ikkinchi ligasida ishtirok etuvchi „SKA Novorsibirsk" jamoasi (baʼzi manbalarda „Chkalovets" nomi bilan qayd etilagn) safiga oʻtdi. Keyinchalik SSSR Birinchi Ligasi ishtirokchisi Barnaulning „Dinamo" va „Kuzabas" jamoalari safida 1981—1984-yillar oraligʻida toʻp surdi. 1988-yilgi mavsumda Oʻzbekiston SSR jamoasi, Namanganning „Navbahor" klubi safiga oʻtdi va bir mavsum davomida SSSR Ikkinchi ligasida shu jamoa safida oʻynadi. Navbahor jamoasidan soʻng sobiq jamoasi „Dinamo Barnaul" klubi safiga qaytdi. Dinamo jamoasi safida ilk bor yangi tashkil etilgan Rossiya birinchi ligasida 1992—1993-yillarda toʻp surdi. Dinamo jamoasidan soʻng maʼlum vaqt havaskor jamoalarda toʻp surdi va 1995-yilgi mavsumda Nazarovaning „Viktoriya" klubi safida Rossiya Ikkinchi ligasida oʻynadi. Vyacheslav faoliyatini 1996—1997-yilgi mavsum soʻngida, havaskorlar jamoasi Barnaulning „Polimer" klubida yakunladi.

Futbolchilik faoliyatini yakunlaganidan soʻng maʼlum vaqt, 2003/04-yilgi mavsumda u „Gorizont" klubi tarkibida Barnaulning futzal chempionatida oʻynagan.

Manbalar
--------

1. ↑  1980 god. 4 zona. V chetvertoy zone.. | Istoriya i statistika vtoroy ligi SSSR | VK
2. ↑  Apasov Vyacheslav Borisovich — Personalii — Altayskiy futbol
3. ↑  „Барнаульская городская федерация футбола - Информация о персоне". 18-aprel 2021-yilda asl nusxadan arxivlandi. Qaraldi: 29-aprel 2022-yil.

Havolalar
---------

* FootballFacts.ru FootballFacts.ru sayti
**Vyacheslav Ivanovich Grachev** (1973-yil 22-aprelda Toshkentda tugʻilgan) — rossiyalik regbichi va regbi boʻyicha murabbiy, sakkizinchi pozitsiyada oʻynagan. Rossiyaning xalqaro toifadagi sport ustasi.

Futbolchilik faoliyati
----------------------

### Klubda

Vyacheslav Ivanovich Grachev Sovet regbi maktabi tarbiyalanuvchisi, Toshkentning „Zvezda" jamoasi tarkibida O‘zbekiston SSR chempionatida ishtirok etgan. 1990-yillarda Vyacheslav Rossiyada „Yenisey-STM" klubida o‘ynagan va 2001-yilda uni tark etgan. Futbolchi 2000-yillar davomida Fransiya chempionatida ishtirok etgan. 2008-yilda esa tizzasidan jiddiy jarohat olganligi sababli uzoq vaqt o‘yinlarni o‘tkazib yuborishga majbur bo‘lgan va faoliyatini deyarli yakunlagan. Ammo shu holatda ham 2012-yilgacha o‘ynagan.

### Terma jamoada

Grachev milliy terma jamoa safida 73 ta o‘yin o‘tkazib, 155 ochko jamg‘argan. Futbolchi terma jamoadagi debyutini 1993-yil 6-iyulda Italiyaga qarshi kechgan o‘yinda o‘tkazgan. 2011-yilgi Jahon chempionatida qatnashgan, Rossiya terma jamoasidagi eng keksa o‘yinchi bo‘lgan. Jahon chempionati rasmiy sayti maʼlumotlariga ko‘ra, Vyacheslav terma jamoaga o‘z tarixidagi eng tajribali futbolchi sifatida ruhiy kayfiyatni ko‘tarish uchun maxsus jalb qilingan.

murabbiylik karerasi
--------------------

Vyacheslav Ivanovich 2012-yilda Bulava jamoasining murabbiyi bo‘lgan, ammo yil oxirida ushbu jamoa bilan shartnomasini uzaytirmaslikka qaror qilgan. 2014-yilda Grachev Rossiya terma jamoasi shtab-kvartirasida bu o‘ringa nomzod deb topilgan. 2019-yilda yana Bulavani boshqargan. 2020-yil yozida Vyacheslav Grachev 2020/21-yilgi Rossiya chempionatining 7 turidan so‘ng jamoani tark etgan — jamoa faqat 1 ta g‘alabaga erisha olgan.

Manbalar
--------

1. ↑  „Грачев стал главным тренером «Булавы» - Советский спорт". 7-iyul 2020-yilda asl nusxadan arxivlandi. Qaraldi: 5-iyul 2020-yil.

Havolalar
---------

* 2011 yilgi Jahon chempionati veb-saytidagi profil(ingl.) )
**Vyacheslav Vyacheslavovich Leysek** (asl ismi *František Václav Lejsek*; 1857, Chexiya — 1935, Toshkent) — harbiy kapelmeyster, kompozitor. Praga konservatoriyasini tugatgach, Turkistonga kelib harbiy kapelmeyster boʻlgan (1878). Oʻsha davrdayoq Markaziy Osiyo xalqlari kuylarini toʻplash va puflama cholgʻular orkestri uchun qayta ishlashga kirishgan. L. yaratgan "Osiyocha popurri" (1890) chet ellarda (1891, Chexiyada) ijro etilgan birinchi oʻzbek ohanglariga asoslangan kompozitorlik asarlaridan. 1918-yilga qadar Toshkentdagi "Lira" xor jamiyati, "Turkiston musiqa jamiyati"ni boshqargan. 1920— 30 yillarda Toshkent musiqa texnikumida oʻqituvchilik, "Matbuotchilar" klubida torli cholgʻular orkestriga rahbarlik qilgan. 50 yillik ijodiy faoliyati davomida oʻzbek, qozoq, qirgʻiz, tatar va boshqa xalqlarning kuy va qoʻshiqlarini toʻplagan, ayrim oʻzbek kuylarini ("Rajabiy", "Munojot", "Boljuvon" va boshqalar) puflama cholgʻular orkestri uchun qayta ishlagan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Vuzix** — shtab-kvartirasi Rochesterda (Nyu-York) joylashgan Amerika texnologik kompaniyasi boʻlib, kompyuter qurilmalari va dasturiy taʼminotni ishlab chiqadi va sotadi. U videoko‘zoynaklar, shuningdek, virtual va to‘ldirilgan reallikni namoyish qilish uchun taqiladigan qurilmalar sohasidagi ishi bilan mashhur.

Faoliyati
---------

Vuzix 47 dan ortiq patent va patent talabnomalariga, shuningdek, video koʻzoynaklar sohasida koʻplab litsenziyalarga ega. 2013 yil yanvar oyida Google Glass uchun birinchi eʼlon qilingan raqobatchilardan biri boʻlgan Smart Glasses M100 garniturasi isteʼmolchilarni bulutli saqlash xizmatiga ulash uchun birinchi shaxsiy aloqa tizimi sifatida Consumer Electronics Show Innovation Award mukofotiga sazovor boʻldi. 2012 yil kuzida Aeroflot fuqaro aviakompaniyasi uchuvchilari uchun Moskva davlat fuqaro aviatsiyasi texnik universiteti (МГТУ ГА) va Vuzix video tizimlari tomonidan ishlab chiqarilgan dasturiy taʼminot asosida kengaytirilgan reallik tizimlariga, xususan Vuzix STAR 1200 kengaytirilgan reallik tizimiga buyurtma bergani maʼlum boʻldi.

Vuzix 1997 yilda ommaviy kompaniya sifatida tashkil etilgan. Shu kunlarda, shtab-kvartirasidan tashqari, Oksford va Tokioda ofislari va ellikdan ortiq xodimga ega. Kompaniyaning mahsulot assortimenti iWear va Wrap liniyalaridagi multimedia kontentini shaxsiy ko‘rish uchun o‘yin pristavkalari, media pleerlar va mobil telefonlar bilan mos keluvchi video ko‘zoynaklar, VR liniyasining virtual reallik ko‘zoynaklari, turli tadbirlarda, jumladan tibbiyot va taʼlimda qo‘llaniladi, shuningdek, korporativ taqdimotlar, oʻyinlar, simulyatsiyalar va boshqalar uchun ishlatiladigan AR liniyasining kengaytirilgan reallik koʻzoynaklari mahsulotlari bor.

Yana qarang
-----------

* Vuzix rasmiy veb-sayti
* Kengaytirilgan reallik

Manbalar
--------

1. 1 2  „Vuzix — About Us". 9-aprel 2013-yilda asl nusxadan arxivlandi.
2. ↑  „2014 International CES, January 7 — 10 — 2013". 9-aprel 2013-yilda asl nusxadan arxivlandi.
3. ↑  „Пилоты «Аэрофлота» получат очки для «слепой» посадки — Известия". 9-aprel 2013-yilda asl nusxadan arxivlandi.
4. ↑  „В разработке своего AR-софта МГТУ ГА использует очки Vuzix STAR 1200". 9-aprel 2013-yilda asl nusxadan arxivlandi.

Havolalar
---------

* Vuzix rasmiy veb-sayti
* МГТУ ГА oʻzining AR dasturini ishlab chiqish uchun Vuzix STAR 1200 koʻzoynaklaridan foydalanadi
* Vuzix Wrap 1200AR AR video koʻzoynaklarini taqdim etdi
**Fargʻona yogʻ-moy aksiyadorlik jamiyati** — yogʻmoy sanoatining yirik korxonasi. "Yogʻmoytamakisanoat" uyushmasi tarkibida. Tozalangan va hidsizlantirilgan paxta yogʻi, paxta salat yogʻi, ozuqa salomasi, texnik salomas, texnik salomas yog kislotalari, 88—98%li va yuqori navli glitserin, xoʻjalik sovuni, atir sovun, soya yogʻi va shroti ishlab chikaradi. Korxona dastlab Fargʻona davlat yogʻ zavodi nomi bilan 1930-yil 1 oktabrda foydalanishga topshirilgan. 1931-yil sovun zavodi hamda yogʻni rafinatsiyalash sexi, 1935-yil texnik glitserin ishlab chiqarish sexi, 1946-yilda gidrogenizatsiya zavodi ishga tushirilgan. 1947-yildan Fargʻona yogʻmoy kombinati. 1950-yilda glitserinni bugʻlantirib sof toza mahsulot ishlab chikaruvchi glitserin sexi, 1958-yilda yogʻni reaktivsiz parchalash sexi, 1959-yilda soapstok yogʻ kislotalarini distillyatsiya qilish tizimi kurildi. 1966-yildan mayonez tayyorlashda ishlatiladigan salat yogʻi ishlab chiqarish yoʻlga koʻyiddi. 1994-yildan ochiq turdagi aksiyadorlik jamiyati. Korxona bir sutkada 800 t paxta chigitini kayta ishlash kuvvatiga ega. Chet el texnologik uskunalari bilan jihozlangan. 2003-yilda korxonada 9,8 ming tonna paxta yogʻi, asosiy mahsulotlardan 2358 t "Uzbekistan" yogʻi, 259 t salat yogʻi, 1096 t glitserin, 7676 t xoʻjalik sovuni, 1224 t atir sovun, 14064 t texnik salomas, 1293 t soapstokning distillangan yogʻ kislotalari ishlab chiqarildi. 2002-yildan xorijdan olingan soya dukkaklaridan soya yogʻi ishlab chiqaradi. Korxona ishlab chiqaradigan mahsulotlardan soya shroti, glitserin chet ellarga eksport qilinadi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**"Musiqa olami"** (inglizcha: *Khamoshi: The Musical*, hindcha: *ख़ामोशी*, so'zma-so'z: *"Jimjitlik: Musiqa olami"* ) - Bollivudda suratga olingan. 1996 -yilda Hindistonda chiqarilgan musiqiy melodrama. Sanjay Lila Bhansalining rejissyorlik debyuti. Film tanqidchilarning olqishiga sazovor bo'ldi. Bir nechta mukofotlarga sazovor bo'ldi. ammo Hindiston prokatida muvaffaqiyatsizlikka uchradi .

Syujet
------

Enni Braganza kar ota-onasi Jozef, Flavi va ukasi Sem bilan Goa shahrida yashaydi. Buvisi Mariya unga pianino chalishni oʻrgatgan. Ularning butun uyi musiqa bilan toʻlgan. Enni juda musiqiy qobiliyatli qiz, lekin ota-onasi uning isteʼdodini qadrlay olmaydi.

Bir kuni, cherkovga tashrif buyurgan Sem qoʻngʻiroq minorasidan tushib, vafot etdi. Shu kuni Yusuf Xudoga boʻlgan ishonchini yoʻqotadi. Endi qizining qanday musiqa ijro etishini koʻrishni xohlamaydi. U pianinoni sotadi.

Bir necha yil oʻtgach, Enni yosh bastakor Raj bilan uchrashadi va u uni musiqa olamiga qaytaradi. Raj Enni qoʻshiqchi qilishni orzu qiladi, lekin uning ota-onasi ularning qaygʻuli uyini yana musiqa sadolari bilan toʻldirishini xayoliga ham keltirmaydi. Bundan tashqari, ular tovushlar dunyosiga yagona aloqasi boʻlgan Enni yoʻqotishdan qoʻrqishadi. Enni shuningdek, agar ota-onasi uylarini tark etsa, qanchalik nochor boʻlishini biladi. Enni ota-onasini juda yaxshi koʻradi, ularni eng yaxshi deb biladi va ularsiz hayotini tasavvur qila olmaydi. Uning oldida og‘ir tanlov turibdi: ukasi uchun umr bo‘yi ota-onasining jimjit uyida yig‘lash yoki Raj bilan musiqaga to‘la baxtli hayot boshlash.

Oxir-oqibat Raj Enniga uylanadi. U oʻgʻilli boʻladi va unga Sem deb ism qoʻyadi. Yusuf qizidan xafa boʻladi. Rajni tanimaydi va nabirasini koʻrmaydi. Bir kuni Enni eri va oʻgʻli bilan ota-onasini koʻrgani borishganda ular avtohalokatga uchradilar. Enni ogʻir jarohat olib hushidan ketadi. Uni kasalxonaga olib ketishadi. Raj xotinini hayotga qaytarishga urinib koʻradi. Yusufning oldiga borib, qizi bilan qolishini soʻraydi. Otasining jimgina suhbati natijasida Enni hushiga keladi.
Bu atamaning boshqa maʼnolari ham mavjud. Qarang: Xamsa (maʼnolari).

**Xamsa** — Qora dengiz va Azov dengizi anchous balikdari kenja turlarining umumiy nomi. Qora dengiz X.sining uz. 13—15 sm gacha; Qora dengizda doimiy yashaydi; yozda suvning yuza qatlamlarida, qishda 70–80 m gacha chuqurlikda uchraydi; Gruziya va Janubiy Qrim sohillari yaqinida qishlaydi. Azov X.sining uz. 10—14 sm, yozda Azov dengizida tarqaladi, qishlash uchun Qora dengizga oʻtadi. X. dengizdagi eng kup sonli baliq; skumbriya, pelamidalar, belugalar, delfinlar, suv qushlarining asosiy ozigʻi hisoblanadi. 3—4 yil umr kuradi; 2y.da voyaga yetadi. Iliq mavsumda kupayadi; 20—25 ming tuxum qoʻyadi. Ovlanadi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
| Xanchjou metropoliteni |
| --- |
| 

```
 
```
 |
| Maʼlumot |
| Davlat | Xitoy |
| Shahar | Xanchjou |
| Ochilgan vaqti | 2012-yil 24-noyabr |
| Boshqaruvchi shirkat | Hangzhou Metro Corporation |
| Davlat | Xitoy |
| Uzunligi | 135 km |
| Stantsiyalari soni | 90 ta |
| Yoʻllari soni | 4 ta |
| Kunlik yoʻlovchilar soni | 931,233 |
| Yillik yoʻlovchilar soni | 339 000 000 |
| Sxemasi |
| Xannchjou metropoliteni |

**Xanchjou metropoliteni** — Xitoyning Zhejiang viloyatidagi Xanchjouga xizmat koʻrsatadigan tezkor tranzit tizimi. Tizim 2012-yil 24-noyabrda ochilgan. Bu Xitoyda tezkor tranzit tizimiga ega 17-shahar.

Hozirda uchta liniya ishlamoqda. 1-liniya — yoy shaklidagi chiziq, Xiaoshan-dan boshlanib, Qiantang daryosidan oʻtib, Xiashou shahri boʻylab Xioshangga qadar choʻzilib, filial liniyasi Coach Center stansiyasida asosiy liniyani kesib, Linpingda tugaydi. 2-liniyada janubi-sharqdagi Xiaoshan sanoat parki shahar markazi va shimoli-gʻarbdagi Xixu tumani bilan bogʻlanadi. 4-liniya Xanchjou markazidagi Pengbudan Puyangacha shimoliy-janub tomon yoʻnalgan 1-liniyani toʻldiradi.

2009-yil yanvar oyida MTR korporatsiyasi 22 milliard yuan (3,2 milliard dollar) / 25 yillik / 49 foizli metroning 1-qatorini boshqarish uchun Xanchjou hukumati bilan qoʻshma korxonaga sarmoya kiritishi maʼlum qilindi.

Tarix
-----

### Boshlangʻich rejalar

Shaharda metro tizimini rejalashtirish 90-yillarda boshlangan va 2003-yil sentabrda qurilish ishlarini boshlamoqchi edi, ammo Davlat kengashi xarajatlarning oshishi sababli qurilish ishlarini toʻxtatdi. Davlat kengashi 2005-yil 5-iyunda Xanchjou shahrida Hangzhou Subway Group Co. Ltd kompaniyasi tomonidan tezkor tranzit tizimining qurilishi va ekspluatatsiyasini maʼqulladi. Birinchi liniyaning dastlabki loyihasi 2007-yil 11-yanvarda Taraqqiyot tomonidan tasdiqlangan. Uning uzunligi 47,97 km boʻlib, shundan 41,36 km yer osti, 6,14 km balandlikda.

### Qurilish

Xanchjou metrosi 1-bosqichining birinchi qurilishi 2007-yil 28-martda boshlanib, keyingi bosqichlar shu yilning oxirida boshlangan. Birinchi bosqich Qianjiang Nyu-Siti shahridagi uchta metro stansiyasini oʻz ichiga oldi. Jiubao East Station 1-yoʻnalish boʻylab eng katta stansiya boʻlib, metro tizimi va jamoat transportining boshqa turlari uchun markaz boʻladi. 1-qatorni moliyalashtirish shahar hukumati va banklar tomonidan amalga oshirildi, mos ravishda 10,2 milliard yuan va 5 milliard yuan. Birinchi bosqich qurilishi 45 milliard yuanga baholandi.

4-liniyaning birinchi boʻlimi sinov muddati uchun 2015-yil 2-fevralda ochilgan.

### Baxtsiz hodisa

2008-yil 15-noyabr kuni Xiaoshan tumanidagi Fengqing prospekti yaqinidagi tunnelning 75 metrli qismi qurilish jarayonida yer qulab tushdi va 17 kishi halok boʻldi.

Kelajakdagi kengaytirish
------------------------

Yana qarang
-----------

* Metropolitenlar roʻyxati

Manbalar
--------

Havolalar
---------

* Hangzhou Metro
* Urbanrail page on the Hangzhou Metro
**Xan Xyo Ju** (koreyscha: *한효주*, tugʻ. 1987-yil 22-fevral, Koreya Respublikasi) — Janubiy Koreya kino va televideniye aktrisasi, model. U teleseriallardagi bosh rollari bilan tanilgan: Bahordi Vals, yorqin meros; shuningdek, „Sovuq koʻzlar" (buning uchun u 34-film mukofotida eng yaxshi aktrisa unvoniga sazovor boʻldi).

Biografiya
----------

Xan Xyo Ju Chungcheongbuk-do provintsiyasining Chxongju shahrida tugʻilgan, boshlangʻich maktab oʻqituvchisi va Harbiy havo kuchlari zobitining oʻgʻli. Bolaligida u yengil atletika bilan shugʻullangan. Oʻrta maktabning ikkinchi yilida u Seulga koʻchib oʻtdi, soʻngra Donguk universiteti teatr va kino boʻlimiga oʻqishga kirdi.

### 2003-2006

U 2003-yilda Binggrae korporatsiyasi tomonidan tashkil etilgan oʻsmirlar goʻzallik tanlovida koʻrilgan. U aktyorlik faoliyatini „Toʻxtamasdan 5" sitkomida va „Mening xoʻjayinim, mening oʻqituvchim" komediyasida boshlagan, shuningdek, Yun Sok Xo rejissyorligidagi „Bahor valsi"ning soʻnggi qismida rol oʻynagan.

2006-yilda rejissyor Li Yun Ki taklifiga binoan „Improvizatsiya kechasi" filmida bosh rolni oʻynadi va buning uchun Koreya kinoshunoslar assotsiatsiyasi va Singapur xalqaro kinofestivalida „Eng yaxshi yangi aktrisa" mukofotini qoʻlga kiritdi.

### 2007-2010

2007 va 2008-yillarda Xan Xyo Ju ikkita tijoriy muvaffaqiyatli teledasturlarda suratga tushgan, Park Xe Jin ishtirokidagi KBS dramasi Osmon va yer (serial), va Li Jun Gi bilan SBSning" Iljimae" dramasida rol o‘ynagan.

### 2019

2019-yilda Xyo Ju „Tredstoun" dramasining bosh roli uchun tasdiqlandi.

Shu vaqt ichida aktrisa dunyodagi yetakchi brendlarning bir nechta reklama roliklarida, shu jumladan Samsung va Vogueda suratga tushdi. U koʻplab fotosessiyalarda qatnashgan, shuningdek, 1,5 oʻnlab qoʻshiqlarni yozgan.

Manbalar
--------

1. ↑  „Хан Хё Джу" (ko). *Nate*. 12-noyabr 2012-yilda asl nusxadan arxivlandi. Qaraldi: 28-oktabr 2012-yil.
2. ↑  „한효주 합격수기…"빛나는 미모에 꼼꼼한 노하우" 감동" (ko). *Herald Pop* (8-yanvar 2013-yil).
3. ↑  „논스톱5' 한효주, 미술+음악+운동 등 만능소녀." (ko). *The Chosun Ilbo* (20-sentabr 2005-yil).
4. ↑  „한효주,18세 때 비리교사에 맞고 머리채 잡히는 폭행당하고 죽는 여고생 연기 화제" (ko). *Aju News*.
5. ↑  „Han reserves seat as next *Jiwoohime*". *Hancinema*.  The Korea Herald (30-yanvar 2006-yil).
6. ↑  „이윤기 감독의 세 번째 장편영화 <아주 특별한 손님>" (ko). *Cine21* (5-dekabr 2016-yil).
7. ↑  „I want to try out for more extreme roles". *The Dong-a Ilbo* (5-aprel 2007-yil).
8. ↑  „Drama 'Iljimae' has tough act to follow". *The Korea Herald* (4-aprel 2010-yil).
**Baraba pasttekisligi** (Baraba dashti) — Gʻarbiy Sibir pasttekisligining jan. qismida. Maydoni 117 ming km² ga yaqin. Yer yuzasi bir oz oʻr-qir tekislik, balandligi 100 – 150 m. Baraba pasttekisligi da qator tepaliklar — "grivalar" uchraydi. Iqlimi keskin kontinental. Yanv.ning oʻrtacha temperaturasi — 19°, — 2G, minimal temperatura — 54°, yoz qisqa va issiq, iyulning oʻrtacha temperaturasi 17 — 19°, maksimal temperatura 38°. Vegetatsiya davri 150 — 160 kun. Daryolari Om daryo sistemasiga va Chana koʻllari havzasiga mansub; daryolarning koʻplari bahorda oqib, yozda deyarli qurib qoladi. Qator tepaliklar orasidagi chuqurliklarda 2000 dan ortiq kattakichik chuchuk hamda shoʻr koʻllar (Chana, Sartlan va h. k.), botqoqliklar bor. Baraba pasttekisligi da qora tuproq va botqoq tuproqlar keng tarqalgan; shoʻrxok va shoʻrtoblar koʻp. Dashtning shim. qayinzor va sfagnum botqoqlari bilan, jan. qayinzorlar va oʻtloqdasht oʻsimliklari bilan qoplangan. Baraba pasttekisligi ning koʻp yeri ekinzorlarga aylantirilgan. Baraba pasttekisligi — Gʻarbiy Sibirning muhim sut chorvachiligi va dehqonchilik (bahori bugʻdoy, suli, javdar, arpa, makkajoʻxori, tolali zigʻir ekinlari) rayonlaridan biri.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Najdak** (turkiycha) — mayda va yupqa donador kristallardan iborat togʻ jinsi. Boksitlarning metamorfizmga uchrashidan hosil boʻladi. Najdak tarkibidagi korund boshqa minerallar (magnetit, xlorit, gematit, kvars va moʻrt slyudalar va h.k.) bilan birikib ketgan. Tarkibida 60% gacha korund boʻlgan najdak tabiiy abraziv materiallarga kiradi. Najdakning qattiqligi mineralogik shkala boʻyicha 7—8. Rangi qora, qoramtir kulrang, toʻqyashil. Najdak koʻpincha marmarlarda linza, shtok, uyum, tomirlar shaklida, baʼzan esa gabbro, norit, granitlarda va bu jinslar kontaktida ksenolitlar koʻrinishida mavjud. Oʻzbekistonda koʻp joylarda (Nurota togʻlari, Molguzar va boshqalar) uchraydi.

Manbalar
--------

1. ↑  OʻzME. Birinchi jild. Toshkent, 2000-yil

  

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Libenzell** qal’asi Germaniyaning Baden-Vyurtemberg shahridagi Kalv tumanidagi Bad Libenzell shahridan dengiz sathidan 450 metr balandlikda Qal’a tepaligining yonbagʻrida koʻtariladi. Bu qal’a bir vaqtlar Vyutemberg qora oʻrmonidagi eng muhim qal’a edi.

Qal’a XII asrda Kalv graflari tomonidan qurilgan. 1196-yilda Ebershteyn graflari qal’aning egalari sifatida tilga olingan. 1220-yildan 1230-yilgacha qal’a kengaytirildi, XVI asrda va 1692-yilda vayron qilindi va 1954-yilda qayta tiklandi.

Qal’aning asosi mustahkamlangan mudofaa devori boʻlgan tartibsiz beshburchak boʻlib, unda dafna oynali qal’aning kvadrat minorasi qurilgan. Qal’aning asosiy binosi ingichka qirrali arklar bilan bezatilgan. Olti qavatli minoraning balandligi 32 metr, kirish eshigi olti metr balandlikda, devorlari ikki metr qalinlikda, maydoni esa taxminan 9x9 metrni tashkil qiladi.

Bugungi kunda qal’a Liebenzell qal’asi xalqaro forumiga tegishli. U Liebenzell qal’asi xalqaro yoshlar forumi uchun oʻquv muassasasi sifatida ishlatiladi va restoranga ega.

Adabiyotlar
-----------

* Gustav-Adolf Gedat: *Burg Libenzell.* *Kleines Modell für ein neues Europa*. Torbek, Konstanz/Shtutgart, 1963-yil.
* Fridrix-Vilgelm Krahe: *Burgen des deutschen Mittelalters.* *Grundriss-Lexikon*. Flechsig Verlag, Würzburg, 1994, ISBN 3-8035-1372-3.
* Wolfgang Zimmermann: *Unterwegs zu Burgen und Schlössern im Schwarzwald.* *Ausfluge und Wanderungen zu den schönsten va interessantesten Burgen und Schlössern*. Fink-Kümmerli va Frey, Ostfildern 1981, ISBN 3-7718-0409-4.
**Konstruktivizm** (lot. constructs — qurish, yasash) — XX asrning 20-yillari sanʼat va adabiyotida vujudga kelgan oqim. Dastlab meʼmorlikda qurilish texnikasi va texnologiyasi yutuqlari taʼsirida yuzaga keldi va rivojlandi. Konstruktivizm badiiy loyihalash (dizayn)ni shakllanishiga har taraflama imkon yaratdi. Konstruktivizm tarafdorlari atrof muhitni «qurish» vazifasini ilgari surdilar. Qurilgan bino va yaratilgan buyumlarni sodda va ixcham, qulay va maqsadga muvofiq boʻlishini eʼtirof etdilar. Meʼmor va rassomlar hamkorlikda odamlar yashaydigan muhitni yaratib, ularning kayfiyati, mehnat faoliyatiga taʼsir etish mumkin deb bildilar. 

Konstruktivizm uslubidagi bino. Sank-Peterburg

Tarixi
------

**Konstruktivizm** — 1920-yilda hozirgi Rossiya hududida paydo boʻlgan arxitektura usuli hisoblanadi. Ushbu atama Sovet rassomlari va meʼmorlari tomonidan 1920-yilda ishlatilgan, ammo birinchi marta rasmiy ravishda 1922-yilda Aleksey Ganning „*Konstruktivizm"* deb nomlangan kitobida belgilandi. Uslubning kelib chiqishiga asosiy sabab 1914—1918-yillarda boʻlib oʻtgan 1-jahon urushidan keyingi talafot va moliyaviy krizis hisoblanadi. Bu davrda aholini tezroq turar-joy bilan taʼminlash asosiy maqsad qilinib olingan. Shu bois, inshootlar tez, arzon va chidamli boʻlgan shartlar asosida qurilgan.

Asosiy gʻoyasi
--------------

Konstruktivizim  - arxitekturada *inson atrofidagi moddiy muhitni qurish* vazifasini ilgari surgan yoʻnalishdir. Birinchi marta konstruktivizim gʻoyalari Vladimir Tatlin tomonidan oʻzining mashhur „Xalqaro yodgorlik III" minorasida mujassamlashgan. Ushbu meʼmoriy yoʻnalishdagi birinchi binolar sanoat edi. Petrogradda yodgorlik minorasini qurish rejalashtirilgan edi. Bino jahon ishchilar va dehqonlar hokimiyatining yuqori organlari uchun edi.

 **Vladimir Tatlin**

Meʼmorlari
----------

Rus meʼmorligida konstruktivizimning asoschilari Aleksandr Viktor va Leonid Vesinlar, Muso Ginsburg va Ivan Leonidovlar. G’arbiy Yevropa funktsionalizmining yetakchisi Le Korbusier Aleksandr Vesinni „Konstruktivizmning asoschisi", Ivan Leonidovni „Shoir va rus konstruktivizmining umidi" deb atagan.

Xususiyatlari
-------------

* Fazoviy dizaynning yangi usullarini oʻzlashtirish

* Shisha va betondan yasalgan chiziq va geometrik tekisliklarning ustunligini tasdiqlash

* Aniq hisoblash, qurilish va bilimlarni sintez qilish, shakllarning soddaligi, ixchamligi va maqsadga muvofiqligi

* Qatʼiylik, shakllarning geometriyasi, lakonizm, tashqi koʻrinishning monolitligi

* Burchakli oynalar, vertikal aksentli zinapoyalar, silindrsimon shakllar ham uslubning aniq belgilaridir

Manbalar
--------

1. „https://qomus.info/oz/encyclopedia/k/konstruktivizm/".

[*sayt ishlamaydi*][*sayt ishlamaydi*]

1. „https://gtmarket.ru/concepts/7047".



1. „https://www.culture.ru/s/slovo-dnya/konstruktivizm/".

Havolalar
---------

* „Rossiya arxitekturasi haqida".
**Vodorod generatori** - kvant generator. Vodorod atomlari dastasi yordamida ishlaydi. Oʻta yuqori chastotalar diapazonida juda barqaror elektromagnit tebranishlar manbai hosil qilish uchun ishlatiladi. V. g .da vodorod atomlari vodorod molekulalaridan elektr razryadi vositasida olinadi, unda atomlar manbaidan tashqari saralovchi magnit tizim, rezonator va ftoroplast yoki teflondan yasalgan maxsus yigʻuvchi kolba boʻladi. Vodorod atomining spektral chiziqlari oddiy (toʻlqin uzunligi X=21 sm) boʻlgani uchun V. g. da ammiakli molekulyar generatorga (X=1,26 sm) nisbatan spektr chiziqlarining kengligini aniqroq oʻlchash mumkin.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Lengberg** — Avstriyadagi oʻrta asr qal’asi. Sharqiy Tirolda joylashgan, Drava vodiysining shimoliy qismidagi kichik tepalikda joylashgan. Qal’a haqida birinchi eslatma 1190- yilga toʻgʻri keladi. 1976-yildagi zilzila binoga jiddiy zarar etkazdi, shuning uchun taʼmirlash ishlari olib borilishi kerak edi. U 1970-yillarning oʻrtalaridan boshlab yoshlar markazi sifatida foydalanilgan.

Arxeologik topilmalar
---------------------

Qal’ani taʼmirlash paytida taxta plitalari ochildi va meʼmorlar juda eskirgan noyob narsalarni topdilar, ammo ayollar hojatxonasining baʼzi tafsilotlari mutaxassislar tomonidan ishonilganidan koʻp yuz yillar oldin eskirganligining haqiqiy dalili boʻldi. oldin kiyim-kechak tarixini oʻrganish.

Xususan arxeologlar eng qadimgi omon qolgan sutyenni topdilar. Ilm-fan uchun nodir artefaktlarni kashf etgan Insbruk universitetidan Beatrix Nutzning aytishicha, u topilmaga nisbatan ishonchsizlikka duch kelgan, ammo radiokarbon tahlili oʻtkazilgan va XV asrga oid zigʻirning haqiqiyligi shubhasiz aniqlangan (u 1440-1485-yillarda tikilgan). 1480-yilda bino kengaytirilganda ular tasodifan koʻmilgan deb ishoniladi. Hammasi boʻlib oʻrta asrlarga oid 2700 ga yaqin toʻqimachilik parchalari topilgan. Narsalar adyolga oʻralgan edi. Tarixchilarning fikricha, kashfiyot ayollar kostyumi tarixi uchun katta ahamiyatga ega.

Manbalar
--------

Havolalar
---------

*
**Vladimir Il’ich Lenin** haykali — Grozniy shahrining Zavodskoy tumanida 1967-yilda oʻrnatilgan yodgorlik.

Tarixi
------

Zavodskoy tumani partiya, sovet va jamoat tashkilotlari ushbu yodgorlikni oʻrnatish tashabbusi bilan chiqqan. Uning haykaltaroshi S. K. Shcherbakov, meʼmorlari V. G. Sveshnikov, T. F. Mamishev va A. N. Bashentsev. Bronza haykalning balandligi 2,8 metr boʻlib, tagkursida „V. I. Lenin" degan soʻzlar bitilgan. Lenin bor boʻyicha yoqasi ochilgan paltoda bosh kiyimsiz holda tasvirlangan. Chap qoʻl paltoning etagini ushlab turgan, oʻng qoʻl ochiq kaft bilan oldinga va yuqoriga choʻzilgan. Yodgorlik KPSS okrug komiteti va Lenin nomidagi madaniyat saroyi yonida, Madaniyat xiyobonida joylashgan edi. Yodgorlik atrofiga joʻka daraxti, zangori archalar, doim yashil butalar oʻtqazildi. Yodgorlikning ochilishi 1967-yil 22-aprelda boʻlib oʻtgan.

Yodgorlik 1991-yilda demontaj qilinib, olib tashlangan.

Adabiyotlar
-----------

* Пономарёва И. З. Севостьянов М. П.*. Памяти вечной достойны*. Чечено-Ингушское книжное издательство, 1987 — 9 bet.

Havolalar
---------

* Lenin nomidagi madaniyat saroyi oldidagi Lenin haykali 1983-yil
**Issiq bilan davolash**, termoterapiya — issiq bilan taʼsir qiladigan turli fizik vositalar yordamida davolash. I. b. d.ning bir necha turi bor: balchiq bilan davolash, loy bilan davolash, parafin-ozokerit bilan davolash, issiq va iliq vannalar, dush, grelka, bugʻlash, kompress qilish. I. b. d.da umumiy va mahalliy nur vannalariga moʻljallangan reflektorli har xil choʻgʻlanma lam-palar, infraqizil nur beradigan lam-palardan foydalaniladi (qarang Yorugʻlik bilan davolash), quruq havo vannalari, shuningdek, elektr bilan davolash muo-lajalari qoʻllaniladi. I. b. d. issiqtaʼsirining kuchi, davomiyligi, issiq qoʻyiladigan joyning katta-kichikligiga bogʻliq; odatda, issiq taʼsir qilgan joyda qon va limfa aylanishi yaxshilanadi, yalligʻlanish va ogʻriq yoʻqoladi, toʻqimalarning tiklanish jarayoni tezlashadi. I. b. d.ning barcha turlari vrach buyurgandagina periferik nerv sistemasi, ichki aʼzolar, tayanchharakat apparati, teri kasalliklari va b.da qoʻllaniladi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
Bu atamaning boshqa maʼnolari ham mavjud. Qarang: Adolat (maʼnolari).

ʻ’Justitiaʼ’ (Maarten van Heemskerk, 1556)
**Adolat** — ijtimoiy-falsafiy, ahloqiy va huquqiy tushuncha. Kishilar ijtimoiysiyosiy ongida katta rol oʻynaydi. Muayyan ijtimoiy guruhlar va ayrim shaxslarning tushunchalarini oʻzida aks ettiradi. Siyosiy xatti-harakatlar, huquq va burch meʼyorlari, axloqiy munosabatlar, mehnat va taqdirlanish, jinoyat va jazo, xizmat va uni tan olish, qadr-qimmatni eʼ-tirof qilish va hokazoga mazkur tushun-cha orqali baho beriladi. Adolat tushun-chasi muayyan tarixiy shart-sharoit va ijtimoiy-iqtisodiy munosabatlar bilan belgilanadi. Adolatning ijtimoiy-fal-safiy jihati jamiyat aʼzolarining xilma-xil munosabatlaridagi oʻzaro tengligini nazarda tutadi. Ahloqiy jihati insonlararo muomalada bir xil munosabatda boʻlishni, bir-birining izzat-nafsiga tegmaslikni, axloq-odob qoidalariga amal qilishni bildiradi. Adolatning huquqiy tomoni qonunlarga rioya etishni, siyosiy tomoni esa davlatni adolat qoidalari asosida boshqarishni, fuqarolar gʻamini yeyishni anglatadi. Rivojlangan jamiyatda adolat kishilarning demokratik qonunlar asosida ish yuriti-shini taqozo etadi, unda har bir odam oʻz mehnati, tadbirkorligi, aql-zakovati tu-fayli topgan mol-mulki hisobiga yashaydi. Davlat oʻz faoliyatida fuqarolar tomonidan adolat qoidalari va qonunlarga amal qilinishini nazorat etadi, jamiyat aʼzolarining mol-mulki daxlsizligi va qonun oldida tengligini taʼminlaydi.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Admiralteystvo:**

1) (eski maʼnosi) kemalar quriladigan, qurollantiriladigan va taʼmirlanadigan joy;

2) flotni boshqarish ido-rasi. Rossiyada 1718-yil tashkil etilgan A. kollegiyasi 1802-yildan boshlab Dengiz Kuchlari vazirligi deb atalgan. 1827-yil u A.lar kengashiga aylantiri-lib 1917-yilgacha mavjud boʻlgan. Angli-yada A. hozirga qadar mavjud;

3) Sankt-Peterburg meʼmorligining mashhur na-munasi hisoblangan bino. 1704-yil Pyotr 1 tomonidan qurdirilgan. A. rus ustalari F. F. Shchedrin, I. I. Te-rebenyov va boshqalarning nodir haykaltaroshlik asarla-196ri bilan bezatilgan;

4) Buyuk Britaniyada harbiy-dengiz kuchlarini boshqaruvchi va qoʻmondonlik qiluvchi oliy organ.

Manbalar
--------

1. ↑  "Admiralteystvo" *OʻzME*. A-harfi Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ahmet Hulusi Alatosh** (1882, Beyshehir , Koniya — 1964-yil 29 mart), turk siyosatchisi.

Harbiy tibbiyot bilim yurtini tamomlagan. Ichki kasalliklar bo'yicha mutaxassis, tibbiyot polkovnigi, Harbiy tibbiyot boshqarmasi, Istanbul port ishlari ma'muriyati kengashi, Izmir munitsipaliteti, V. (Muddati bo'yicha saylov), VI. VII. Davr Aydin, VIII. U Konya o'rinbosari va Sog'liqni saqlash va ijtimoiy yordam vaziri lavozimlarida ishlagan. U uylangan va ikki farzandi bor edi.

Siyosiy hayot
-------------

1929-1930-yillarda Izmir meri bo'lgan. 5. Oraliq saylovlarda Aydin deputati etib saylandi va parlamentga qoʻshildi. 1939-yil 26 mart (6. Muddati) va 1943-yil 28-fevral (7. 1946-yil 21-iyulda bo'lib o'tgan saylovlarda Aydin deputati (8. Oʻtgan davrda oʻtkazilgan saylovlarda Koniya deputati etib saylandi.

U fransuz tilini ham bilardi.

Ish hayoti
----------

Armiyaning turli sog'liqni saqlash muassasalarida xizmat qilgan. Korpus gigiena maslahatchisi va bosh shifokori, armiya tibbiyot boshlig'i va jihozlar bo'limi boshlig'i o'rinbosari, harbiy tibbiyot kursi vaziri va direktori, Yahshihan Menzil bosh shifokori, 1. Armiya va G'arbiy front tibbiyot boshlig'i, Izmir port ishlari kompaniyasi boshqaruvi raisi, Izmir dock menejeri lavozimlarida ishlagan. Gulhane Askeri Tibbiyot amaliyoti o'qituvchisi bo'lib ishlagan. U mustaqil shifokor bo'lib ishlagan.

Manba
-----

1. ↑  „Ahmet Hulusi Alataş Kimdir? Nerelidir? Biyografi Sitesi" (Türkçe). *Kimoneo* (3 mart). 17 eylül 2020da asl nusxadan arxivlandi. Qaraldi: 15 eylül 2020.
**Finlandiya — Indoneziya munosabatlari** Finlandiya va Indoneziya oʻrtasidagi ikki tomonlama munosabatlarni anglatadi. Ikki davlat oʻrtasida 1954-yilda diplomatik aloqalar oʻrnatilgan. Finlandiyaning Jakartada elchixonasi, Indoneziyaning Xelsinkida elchixonasi bor.

Tarixi
------

Ikki xalq oʻrtasidagi tarixiy munosabatlar Indoneziya Respublikasi tashkil topishidan avval boshlangan. 1923-yil 3-sentyabrda Finlandiya Gollandiyaning Ost-Indiya kompaniyasidagi Bataviya (hozirgi Jakarta) shahrida oʻzining faxriy konsulini taʼsis etdi va 1927-yil 31-martda rasmiylashtirildi. Indoneziya milliy inqilobi tugaganidan soʻng, 1950-yil 10-fevralda Finlandiya Indoneziya suverenitetini tan oldi. Ikki davlat 1954-yil 6-sentyabrda diplomatik munosabatlar oʻrnatdi. Shu vaqtdan boshlab, Finlandiyaning Nyu-Dehlidagi elchixonasi 1974-yil 1-maygacha Indoneziya uchun tayinlandi. Finlandiya keyinroq Jakartada oʻz elchixonasini ochdi. 1976-yilda Indoneziya oʻzaro Xelsinkida oʻz elchixonasini ochdi.

2005-yil avgust oyida Finlandiyalik Martti Ahtisaari (Finlandiyalik siyosatchi, diplomat) Acehanese isyonchilari va Indoneziya hukumati oʻrtasidagi 30 yillik janglarni tugatishga yordam berdi. Ahtisaari yetti oylik muzokaralardan soʻng Xelsinkida imzolangan tinchlik kelishuviga erishgan inqirozni boshqarish tashabbusini ilgari surdi va vositachilik qilgan.

Hamkorlik
---------

Finlandiya va Indoneziya energetika va atrof-muhit sohasida hamkorlikni yoʻlga qoʻyish, shuningdek, qayta tiklanadigan va toza energiya uchun hamkorlik va rivojlanishni rivojlantirishga kelishib olganlar.

Finlandiya va Indoneziya oʻrtasidagi hamkorlik taʼlim, texnologiya, qayta tiklanadigan energiya, atrof-muhit, iqtisodiyot va savdo kabi baʼzi sohalarni qamrab oladi. Indoneziyaga sarmoya kiritayotgan va faoliyat yuritayotgan bir qator Finlandiya kompaniyalari mavjud.

Manbalar
--------

1. 1 2  „Brief history of the Finnish Embassy in Indonesia".  Finnish Embassy in Jakarta. 24-sentabr 2015-yilda asl nusxadan arxivlandi. Qaraldi: 28-aprel 2014-yil.
2. ↑  „Former President of Finland to visit Aceh".  The Jakarta Post (20-fevral 2009-yil). 29-aprel 2014-yilda asl nusxadan arxivlandi. Qaraldi: 28-aprel 2014-yil.
3. ↑  *Alistair Speirs.* „An Interview with H.E. MR. KAI SAUER Ambassador of Finland to Indonesia".  NOW! Jakarta (4-mart 2014-yil). 29-aprel 2014-yilda asl nusxadan arxivlandi. Qaraldi: 28-aprel 2014-yil.

Havolalar
---------

* Finlandiyaning Jakartadagi elchixonasi, Indoneziya
* Indoneziyaning Xelsinkidagi elchixonasi, Finlandiya
**Insoniyatga qarshi jinoyatlar** — bu urushgacha yoki urush davrida tinch aholini oʻldirish, ularni yoʻq qilish, qul qilish, sotish, surgun qilish va boshqa qatʼiy choralarni qoʻllash shu bilan birga siyosiy, irqiy, diniy sabablarga koʻra ularni taʼqib qilish yoki qayerda amalga oshirilganidan yoki ular davlatlarning ichki huquqini buzish yoki buzmasligidan qatʼiy nazar, tribunal yurisdiksiyasiga kiradigan jinoyatlarni nazarda tutadi.
1976-yil BMTning xalqaro huquq komissiyasi davlatlarning javobgarligi toʻgʻrisida modda loyihasini maʼqulladi va shunga koʻra enosit (uy, turar joyni yoʻq qilish), qulchilik va kolonial hukumronlik ham insoniyatga qarshi jinoyatlarni ichiga oladi. Shu sababli, huquqning rivojlanishi bilan koʻrib chiqilgan jinoyatlar soni ortib boradi. Bunga 1991-yil xalqaro huquq komissiyasi tomonidan qabul qilingan tinchlik va insoniyat xavfsizligiga qarshi jinoyatlar kodeksi loyihasi misol boʻla oladi, bu kodeks loyihasi jinoyatlar hamda xalqaro harakterdagi jinoyatlarni bir-biridan farqlamaydi. Shuning uchun unda umum eʼtirof etilgan qoidalarga asosan xalqaro jinoyatlar deb quyidagilar aytilishi mumkin: agressiya, agressiya tahdidi, boshqa davlatlarning ichki ishlariga aralashish kolonial hukumronlik va chet el hukumronligining boshqa prinsiplari, genotsid, aparteid, inson huquqlarini doimiy va ommaviy ravishda buzish, alohida jiddiy harbiy jinoyatlar shu bilan birga atrof-muhidga qasddan jiddiy zarar yetkazish .

Manbalar
--------

1. ↑  Toychiyev, N. ed (2009). "Insoniyatga qarshi jinoyatlar". *Oʻzbekiston yuridik ensiklopediyasi*. Toshkent: „Adolat" nashriyoti. p. 218.

|  |  |
| --- | --- |
| Stub ikona | *Huquqshunoslikka oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |